钦定古今图书集成/明伦汇编/闺媛典/第132卷 > 郭彦昭妻孙氏
## 钦定古今图书集成/明伦汇编/闺媛典/第132卷 > 郭彦昭妻孙氏

按《海宁县志》：“孙氏，孙敏女，娴于吟咏，适郭彦昭。彦昭
籍太医，没都门，氏扶柩归葬，年二十七，断发绝姑意。
正统四年十二月丁丑旌表。”其所作《海棠白头鸟》诗
云：“蛱蝶风前粉翅低，黄莺柳畔破烟啼。春光未老头
先白，莫向海棠枝上栖。”《乌栖曲》云：“乌啼哑哑清夜长，
窗前残月照流黄。念昔束发为鸳鸯，春沙烟渚梦成
双，何期中道孤飞去。空馀两翅垂道傍，零露秋花芳
自辍。剪毛铩羽心捶裂。鹊声啁嘈营曙餐。鸿飞冥冥
知凉热，扶翼南归栖故枝”，泪滴《竹斑》声欲绝。